
Narva munitsipaalelamufondi arengukava 

aastateks 2006 – 2009 vastu võtmise kohta
30.09.2004. a kinnitas Narva Linnavolikogu otsusega nr 44/40 Narva linna arengukava aastateks 2004 – 2007. Arengukava strateegiliseks eesmärgiks nr 1.3. on määratletud munitsipaalse elamusektori säilitamine ja arendamine ning selle saavutamiseks realiseerimiskavas ette nähtud Munitsipaalelamute arengukava koostamine.

Vastavalt Narva Linnavalitsuse 25.01.2006. a korraldusele nr 87-k moodustati ajutine komisjon Narva linna elamumajanduse küsimustes. Nimetatud ajutise komisjoni töö eesmärgiks oli teiste linna elamumajanduse küsimuste hulgas välja töötada Narva munitsipaalelamufondi arengukava.

Narva Linnavalitsuse Linnavara – ja majandusameti varade osakonna elamuteenistus koos SA Narva Linnaelamu spetsialistidega valmistati 2006. a veebruaari, märtsi ja aprilli jooksul Narva munitsipaalelamufondi arengukava aastateks 2006 – 2009 projekti, mis arutati eelpoolnimetatud komisjoni 01.02.2006., 22.03.2006., 13.04.2006.a istungitel. 

13.04.2006.a ajutise komisjoni istungitel otsustati suunata Narva munitsipaalelamufondi arengukava aastateks 2006 – 2009 läbivaatamiseks Narva Linnavalitsuse eluasemekomisjonile ning peale selle Narva Linnavalitsuse ning Narva Linnavolikogu vastuvõtmiseks.

18.04.2006.a arutati arengukava eelnõu Narva Linnavalitsuse eluasemekomisjoni istungil ning soovitati teha Narva Linnavalitsuse ja Narva Linnavolikogu ettepanek Narva munitsipaalelamufondi arengukava aastateks 2006 - 2009 vastuvõtmisest.

Valmistatud arengukavas tehtud Narva elamufondi analüüs, määratud elamumajanduse tänased prioriteedid ning elamusfääris kohaliku omavalitsuse ülesanded. Määratud realiseerimiskava aastateks 2006 – 2009. 

Vastavalt Kohaliku omavalitsuse korralduse seaduse § 22 lõike 1 punktile 7 kuulub volikogu ainupädevusse küsimuste otsustamine valla või linna arengukava vastuvõtmine ja muutmine.
Vastavalt sama seaduse § 37 lõikele 1 peab olema vallal või linnal arengukava. Arengukava seaduse tähenduses on omavalitsusüksuse pika- ja lühiajalise arengu eesmärke määratlev ja nende elluviimise võimalusi kavandav dokument, mis tasakaalustatult arvestab majandusliku, sotsiaalse ja kultuurilise keskkonna ning looduskeskkonna arengu pikaajalisi suundumusi ja vajadusi ning on aluseks erinevate eluvaldkondade arengu integreerimisele ja koordineerimisele. 

Vastavalt sama seaduse § 37 lõike 4 punktile 2 koostatakse arengukava kogu valla või linna territooriumi kohta. Täiendavalt võib arengukava koostada valdkonnapõhise arengukavana kehtiva arengukava täpsustamiseks või täiendamiseks.

